রাজবাড়ীর পাংশায় দায়িত্ব পালনকালে প্রাইভেটকার উল্টে পুলিশ কনস্টেবল আলমগীর হোসেন নিহত হয়েছে। গতরাত পৌনে দু’টার দিকে আঞ্চলিক মহাসড়কে প্রাইভেটকারটি নিয়ন্ত্রণ হারিয়ে ফেললে, আলমগীর গাড়ি থেকে লাফ দেয়। এসময় প্রাইভেটকারটি উল্টে গিয়ে আলমগীরের ওপর পড়লে, ঘটনাস্থলেই মারা যায় সে। এসময় পুলিশের এএসআই মোঃ মহসীন ও কনস্টেবল জাহাঙ্গীর আহত হয়। নারায়ণগঞ্জের রূপগঞ্জের তারাব এলাকায় যাত্রীবাহী বাস ও লেগুলার সংঘর্ষ দুইজন নিহত হয়েছে। ব্রাহ্মণবাড়িয়ার শাহবাজপুরে ট্রাক ও প্রাইভেটকারের সংঘর্ষে একজন নিহত ও ছয়জন আহত হয়েছে। এদিকে, মাদারীপুরের কালকিনিতে যাত্রীবাহী বাস নিয়ন্ত্রণ হারিয়ে গাছের সাথে ধাক্কা খেলে, চালক রবিউল ইসলাম ঘটনাস্থলেই মারা যান। আহত হয় কমপক্ষে ১৫জন। অন্যদিকে, হবিগঞ্জ ও নাটোরে তিনজন নিহত হয়েছেন। ধামরাই উপজেলার বেলীশ্বর এলাকায় ব্যাটারি চালিত ভ্যান উল্টে চালক নিহত ও আহত চার শিশুসহ ৯জন আহত হয়েছে।